Krsnik
<s>Krsnik ili Kresnik je lovac na vampire, šaman čija duša u obliku životinje izlazi iz tijela.</s><s>Krsnik se tijekom noći pretvara u životinju kako bi se borio protiv kudlaka, njegove zle antiteze vampira.</s><s>Krsnik se pojavljuje kao bijela životinja, a kudlak kao crna životinja.</s><s>Krsnikova duša napušta tijelo, nekada dobrovoljno, nekada posredstvom više sile, kako bi se borila protiv agenata zla i da bi osigurala dobru žetvu, zdravlje ili sreću.</s>

<s>Legenda je evoluirala iz predkršćanskog mita prisutnog u Sloveniji, Hrvatskoj (pretežno u Istri i na otocima) i u drugim zemljama gdje je poganski bog neba Perun suočen u vječnoj borbi sa zlom zmijom podzemlja,  Velesom.</s><s>Krsnik vile uče magiji te tradicionalnom medicinom liječi ljude i stoku.</s><s>Međutim, zbog slabo dokumentirane usmene predaje, teško je odrediti sa sigurnošću u kojoj mjeri krsnik potječe iz slavenske mitologije (Kresnik (božanstvo)) ili proizlazi iz odvojene šamanističke tradicije.</s><s>Nakon pokrštavanja, tvrdi se da je krsnik naučio magiju u Školi crne magije u Babilonu, ali je zadržao dobronamjerne odlike kao darežljiv i moćan prijatelj siromašnih.</s>

<s>Porijeklo imena bi moglo biti iz riječi krst, koja označava križ, a u Srbiji kameni znak za granicu sela.</s><s>Također bi naziv mogao biti izvedenica iz korijena slavenske riječi za uskrsnuće tako da sama riječ znači nešto kao uskrsnik ili uskrsnuti."</s>

<s>Slična vjerovanja su kružila u talijanskom Benandanti kultu.</s><s>Vidi također zduhać.</s>

<s>U fikciji 
 U anime serijalu Trinity Blood, "Crusnik" je vampir koji se hrani krvlju drugih vampira.</s><s>Lilith Sahl, Cain, Seth, i Abel Nightroad su krsnici koji su višestruko snažniji od običnih vampira.</s><s>U animeu dolaze u različitim oblicima: Cain se pojavljuje kao anđeo s bijelim krilima, iako je antagonist, dok Abel izgleda pomalo demonski s crnim krilima i crvenim očima, iako je protagonist.</s><s>Kudlak se pojavljuje u seriji kao kliconoša koji je odgovoran za stvaranje "normalnih" vampira.</s><s>Kresnik i Kudlak su likovi u Shin Megami Tensei seriji video igara.</s><s>Kresnik je ime mitološkog junaka u Tales of Xillia.</s><s>Super oružje naziva "Koplje Kresnika" je oruđe ključno za fabulu.</s><s>Nastavak prikazuje pretka zvanog Ludger Will Kresnik.</s><s>Stroj nazvan Kudlak također je prisutan iako nevažan za priču.</s>

<s>Reference</s>

<s>Istra
Vampiri</s>

